b'\n_START_ARTICLE_\nHaukilammi (Tammelan Teuro)\n_START_SECTION_\nMaantiede\n_START_PARAGRAPH_\nJ\xc3\xa4rven pinta-ala on 1,5 hehtaaria ja sen pituus on 270 metri\xc3\xa4 ja leveys 140 metri\xc3\xa4. J\xc3\xa4rvell\xc3\xa4 on suora, 150 metri\xc3\xa4 pitk\xc3\xa4 ja 30 metri\xc3\xa4 leve\xc3\xa4 lahti. J\xc3\xa4rveen laskee kolme mets\xc3\xa4ojaa, joista yksi on Koskuslammin laskuoja. J\xc3\xa4rven luusua sijaitsee j\xc3\xa4rven pohjoisrannalla, josta saa alkuunsa 3,3 kilometri\xc3\xa4 pitk\xc3\xa4 laskuoja, joka yhtyy ensin 2,0 kilometrin j\xc3\xa4lkeen Hietastenojaan ja sitten 1,3 kilometrin j\xc3\xa4lkeen Teuronjokeen._NEWLINE_J\xc3\xa4rven rantaviiva on 690 metri\xc3\xa4 pitk\xc3\xa4 ja sen ranta on p\xc3\xa4\xc3\xa4osin avosoista ja mets\xc3\xa4ist\xc3\xa4 suomaastoa. J\xc3\xa4rvi on asumaton ja sit\xc3\xa4 kiert\xc3\xa4\xc3\xa4 l\xc3\xa4helt\xc3\xa4 mets\xc3\xa4autotie, joka yhtyy seututieheen 283.\n_START_SECTION_\nHistoria\n_START_PARAGRAPH_\nVuoden 1884 Senaatin kartastossa j\xc3\xa4rven nimi on kirjoitettu "Iso Koskisj\xc3\xa4rvi". J\xc3\xa4rven rantaviivan viereen on piirretty ruohottumista ilmaisemia karttamerkkej\xc3\xa4. J\xc3\xa4rven rannat olivat tuolloin asumattomia. Kulmalan talo sijaitsi tuolloin 400 metrin p\xc3\xa4\xc3\xa4ss\xc3\xa4.'